cyanic-selkie/wikianc huggingface dataset:
อเมริกาส์เน็กซต์ท็อปโมเดล ฤดูกาลที่ 6
The Girl Who Kissed A Roach
ในการถ่ายภาพ สาวๆ จะต้องรับบทเป็นตัวละครในเทพนิยายทั้งหลายที่กำลังหกล้ม ดังนี้
ในห้องตัดสินสาวๆ จะต้องทดสอบการเดินบนส้นสูงของ วิเวียน เวสต์วู๊ด ต่อหน้ากรรมการ โจนนี่สามารถรักษาการทรงตัวและเดินได้อย่างสง่างาม แดเนียลล์สะดุดดล้มถึง 2 ครั้ง และนั่นทำให้เธอขาแพลง  ในด้านภาพถ่าย กรรมการต่างประทับใจในภาพของเจดและแดเนี่ยลเป็นอย่างมาก  จีน่าและแครี่กลายเป็นสองคนสุดท้าย กรรมการคิดว่าจีน่าขาดความมั่นใจและยังได้ภาพที่เลวร้ายที่สุด แต่เพราะความวิตกจริตเสียความมั่นใจของแครี่ทำให้เธอถูกส่งกลับบ้าน
The Girl Who Kissed A Male Model
ในครั้งนี้ สาวๆ จะต้องมาเรียนรู้เรื่องการวางท่าสำหรับการโฆษณาและแฟชั่นจากเจนิส ดิคคินสัน และ ลิซ่าจากฤดูกาลที่ 5 จากนั้นพวกเธอต้องแข่งขันกันโพสท่าเป็นแบบโฆษณาแค็ตตาล็อกให้กับเซียร์โดยพวกเธอต้องวางท่าให้เข้ากับฉากหลังที่เป็นฤดูทั้งสี่ เนนน่าเป็นผู้ชนะอีกครั้งและรางวัลของเธอก็คือเสื้อผ้าทั้งหมดที่ใช้ในการถ่าย ในระหว่างนั้นความขัดแย้งระหว่างจีน่ากับเจดยิ่งรุนแรงขึ้นในขณะที่ไปทานมื้อเย็นกับเจนิส เมื่อกลับถึงบ้านจีน่าตัดสินใจที่จะยืนหยัดขึ้นสู้กับเจดด้วยตัวของเธอเอง  การถ่ายภาพในสัปดาห์นี้ สาวๆ จะต้องแสดงถึงอาชีพในฝันของพวกเธอดังนี้
ในระหว่างถ่ายแบบเนนน่าเผลอจูบกับนายแบบในระหว่างถ่าย ซึ่งก่อให้เกิดปัญหาระหว่างเธอกับแฟนหนุ่ม ในห้องตัดสินภาพของฟูรอนด้า, โจนนี่, แดเนียลล์ และเลสลี่ สร้างความประทับใจให้กับไทร่ามาก แต่ความไร้ประสิทธิภาพของจีน่ากับศักยภาพที่ยังไม่ปรากฏในภาพของบรูค ทำให้พวกเธอกลายเป็นสองคนสุดท้าย และเพราะกรรมการยังคงเชื่อในศักยภาพของบรูค จึงทำให้จีน่าต้องตกรอบ
The Girl With Two Bad Takes
''ออกอากาศ : 5 เมษายน พ.ศ. 2549''
สาวๆ ได้ไปเรียนการแสดงที่โรงละครกราวน์ลิงก์ จากนั้นพวกเธอจะต้องแข่งการแสดงสดกับ นิค แคนนอน ด้วยไหวพริบที่เฉียบไวของฟูรอนด้าทำให้เธอเป็นผู้ชนะและได้เป็นนักแสดงรับเชิญในซีรีส์ เวโรนิก้า มาร์ และนอกจากนี้เธอและเนนน่ายังได้เป็นผู้ประกาศข่าวบริการรณรงค์ป้องกันการติดเชื้อ HIV ในสัปดาห์นี้สาวๆ จะต้องถ่ายโฆษณาให้กับ คัฟเวอร์เกิร์ล ในการถ่ายโฆษณาครั้งนี้ สาวๆส่วนใหญ่ทำได้ไม่ค่อยดีนัก มีเพียงแค่ฟูรอนด้าเท่านั้นที่ทำให้กรรมการประทับใจได้ มอลลี่ ซู ไม่สามารถที่จะแสดงบุคลิกภาพของเธอให้เด่นออกมาได้ และ ทัศนคติอันเลวร้ายของ เจด ทำให้เธอต้องกลายเป็นสองคนสุดท้าย และมอลลี่ ซูเป็นคนที่ต้องถูกส่งกลับบ้านเพราะบุคลิกที่ไม่มีความโดดเด่นเลยของเธอ
The Girl Who Has A Temper
''ออกอากาศ : 12 เมษายน พ.ศ. 2549'' ในสัปดาห์นี้ผู้เข้าแข่งขันได้มาเรียนรู้การหมุนตัวบนรันเวย์กับฝาแฝดแอสวีร์ล จากนั้นพวกเธอจะต้องแข่งกันเดินแฟชั่นในโบสถ์ เจดและโจนนี่เป็นสองคนที่ทำได้ดีที่สุด และสุดท้ายเจดเป็นผู้ชนะในการแข่งซึ่งรางวัลของเธอคือแหวนเพชรมูลค่า 25,000 ดอลล่าห์ และเธอเลือกให้ฟูรอนด้าได้แหวนเพชรมูลค่า 10,000 ดอลล่าห์ และเนนน่าได้แหวนเพชรมูลค่า 8,000 ดอลล่าห์
บรูคไม่พอใจที่เนนน่าไม่ยอมให้คนอื่นในบ้านใช้โทรศัพท์เลย เพราะเนนน่าโทรคุยกับแฟนตลอดเวลา จนทำให้บรูค ระเบิดความโกรธออกมา
การถ่ายรูปในครั้งนี้ สาวๆ จะต้องเต้นครัมป์ ซึ่งเป็นการเต้นสไตล์โมเดิร์น เพื่อโฆษณาให้กับ รองเท้าเพย์เลส ท่าเต้นที่ร้อนแรงของเจดทำให้มิสเตอร์เจย์ประหลาดใจมาก ในห้องตัดสิน กรรมการต่างประทับใจในภาพของโจนนี่ ซาร่าและเลสลี่กลายเป็นสองคนสุดท้าย เพราะต่างก็ได้ภาพที่ไร้ซึ่งประสิทธิภาพทั้งคู่ แต่กรรมการยังคงเชื่อในศักยภาพตของซาร่า จึงทำให้เลสลี่ต้องเป็นผู้ที่ถูกคัดออก
The Girl Who Has Surgery
''ออกอากาศ : 19 เมษายน พ.ศ. 2549''
ในสัปดาห์นี้ผู้เข้าแข่งขันต้องไปพบกับตัวแทนที่จู้จี้จุกจิกและชอบให้คำวิจารณ์ในแง่ลบ ซึ่งพวกเธอไม่รู้ว่าจริงๆ แล้วเป็นนักแสดงที่มาทดสอบดูว่าพวกเธอสามารถรับความกดดันได้แค่ไหน สาวๆ ต่างถูกวิจารณ์ข้อด้อยของตัวเองกันถ้วนหน้า แต่เจดสามารถรับคำวิจารณ์ได้หมดทุกข้อและเธอก็เป็นผู้ชนะในการแข่งครั้งนี้ ซึ่งเธอเลือกเนนน่าให้ได้รับรางวัลร่วมกับเธอ และเมื่อกลับมาถึงบ้าน ของรางวัลก็รอเธออยู่แล้วซึ่งก็คือแม่ของเจดและแฟนของเนนน่ามาเยี่ยมที่บ้านนั่นเอง
สาวๆ ทั้งหมดจะต้องไปขัดฟันให้ขาว โจนนี่กับแดเนียลล์ได้รับคำแนะนำให้จัดฟันใหม่ โจนนี่จะต้องถูกถอนฟันที่ซ้อนกันอยู่ออกและจัดใหม่ ส่วนแดเนียลล์จะต้องอุดช่องฟันหน้าที่ห่างของเธอ แต่เธอปฏิเสธที่จะทำโดยบอกว่าช่องห่างนี้เป็นส่วนหนึ่งและเป็นสัญลักษณ์ของเธอ หลังจากที่โจนนี่ได้ถอนฟันออกไปแล้ว ทำให้ในตอนแรกเธอไม่สามารถพูดหรือทำอะไรกับปากได้ถนัดนัก แต่พอทุกอย่างเรียบร้อย เธอก็รู้สึกดีกับฟันใหม่ของเธอมาก
ในสัปดาห์นี้สาวๆ จะต้องถ่ายภาพกันถึง 2 รูป โดยรูปแรกไทร่าจะมาถ่ายรูปแสดงอารมณ์เศร้าและร้องไห้ของสาวๆ ในแบบรูปขาว-ดำ และจากนั้นพวกเธอต้องถ่ายรูปเป็นตุ๊กตาในแบบต่างๆ เพื่อโฆษณาให้กับแพนทีนดังนี้
ภาพของโจนนี่และฟูรอนด้าสร้างความประทับใจให้กับกรรมการเป็นอย่างมาก ในขณะที่บรูคและเจดต้องกลายเป็นสองคนสุดท้าย กรรมการรู้สึกว่าภาพของบรูคยังคงไร้ประสิทธิภาพ และเจดดูเสแสร้งมากเกินไปในรูปถ่ายขาว-ดำ และสุดท้ายบรูค เป็นคนที่ต้องกลับบ้านเพราะยังไม่สามารถให้ภาพที่แรงกับกรรมการได้เลยซักภาพเดียว
Girl Who Is A Model, Not A Masseuse
''ออกอากาศ : 26 เมษายน พ.ศ. 2549''
เริ่มต้นสัปดาห์ สาวๆ จะต้องแข่งกันให้สัมภาษณ์กับคำถามสุดโหด เนนน่าเป็นผู้ชนะในการแข่งขัน และเธอเลือกเจดให้ได้ไปสปาบำบัดร่วมกับเธอด้วย โดยผู้เข้าแข่งขันที่เหลือต้องคอยรับใช้ปรนเปรอเธอไม่ให้ขาดตกบกพร่อง ในที่สุดแดเนียลล์ก็ยอมที่จะกลับไปอุดฟันที่ห่างของเธอ หลังจากนั้นสาวๆ ก็ได้รับแจ้งจากไทร่าว่าให้เก็บกระเป๋า และเดินทางไปแข่งขันกันต่อที่ประเทศไทย
หลังจากที่สาวๆ เดินทางมาถึงกรุงเทพฯ แล้ว ในการถ่ายรูปครั้งแรกที่ประเทศไทย พวกเธอจะต้องกลายเป็นนางเงือกที่ถูกจับห้อยหัวเหนือตลาดน้ำ เพื่อโฆษณาให้กับโลชั่นกันแดด บานาน่าโบ๊ท โจนนี่, เจด และแดเนียลล์ ต่างทำได้คล่องและได้ภาพที่ดี ในขณะที่ซาร่าและฟูรอนด้าทำได้ปานกลางและเนนน่าไม่ได้รูปที่ดีเลย ซึ่งนั่นทำให้เธอกลายเป็นสองคนสุดท้ายกับฟูรอนด้าที่มีพัฒนาการเรื่อยๆ แต่ไม่มีความเป็นนางแบบในตัวเลย และสุดท้ายคนที่ต้องกลับบ้านก็คือ เนนน่า ที่เริ่มต้นด้วยดีมาตลอดแต่แผ่วตอนท้ายจนแทบไม่เหลือความกระตือรือล้นแล้ว
The Girl Who Is Going To The Moon
ประมวลเหตุการณ์ทั้งหมดทั้งแต่ต้นจนถึงปัจจุบัน และภาพที่ไม่เคยเห็นมาก่อน กับการท่องสะกดคำและภาษาอันแปลกประหลาดของเจด การระเบิดอารมณ์ของบรูคเมื่อเนนน่ายึดโทรศัพท์ไว้คนเดียว เมื่อสาวๆ ต่างพากันตกตะลึงโดยเฉพาะเลสลี่เมื่อแครี่ถูกส่งกลับบ้านแทนที่จะเป็นจีน่า และแคธี่ตื่นเต้นกับการแข่งขันมาก เธอบอกว่ารู้สึกเหมือนได้ไปเหยียบดวงจันทร์เลย
The Girl Who Is Rushed To The Emergency Room
''ออกอากาศ : 3 พฤษภาคม พ.ศ. 2549''
ในระหว่างที่อยู่เมืองไทย สาวๆ ต้องไปเรียนรำไทยและต้องรำต่อหน้าคณะกรรมการและผู้ชม ท่ารำของฟูรอนด้าสร้างความขบขันกับผู้ชมอย่างมาก และโจนนี่เป็นผู้ชนะการแข่งขันรางวัลของเธอก็คือการไปทานดินเนอร์กับบรรณาธิการนิตยสาร แอลล์ ในประเทศไทย และเธอเลือกให้ซาร่าไปกับเธอด้วย แดเนียลล์เป็นคนเดียวที่ไม่สามารถเข้าแข่งได้เพราะเกิดอาการอาหารเป็นพิษและขาดน้ำอย่างรุนแรงจนต้องถูกพาไปโรงพยาบาล แต่เธอก็หนีออกมาจากโรงพยาบาลและกลับมาทันถ่ายภาพ
ในการถ่ายภาพครั้งนี้ สาวๆ จะต้องเข้าไปถ่ายภาพกับช้างในป่าเพื่อโฆษณาให้กับมีดโกนวีนัส ในห้องตัดสินซาร่าถูกตำหนิเรื่องลอกท่าโพสของโจนนี่ กรรมการประทับใจแดเนียลล์ที่ไม่แสดงความเจ็บป่วยออกมาและยังได้ภาพถ่ายที่สวยงามอีกด้วย เจดและฟูรอนด้ากลายเป็นสองคนสุดท้าย อีกครั้งที่ทัศนคติของเจดทำให้เธอต้องออกมาตรงนี้ แต่สุดท้ายฟูรอนด้ากลายเป็นคนที่ต้องกลับบ้านเพราะกรรมการรู้สึกว่าเธอมักจะไม่ค่อยเข้าใจคำสั่งและจะทำเป็นอีกอย่างนึงทุกครั้ง
The Girls Go to Phuket
''ออกอากาศ : 10 พฤษภาคม พ.ศ. 2549''
ผู้เข้าแข่งขันที่เหลือทั้ง 4 คน ได้ไปพบกับอดีตนางแบบของไทย พิจิตรา รักษะจิต เพื่อบอกสิ่งที่พวกเธอจะต้องทำในการไปโชว์ตัวหางานในประเทศไทย พวกเธอได้รับเงินกันคนละ 2,500 บาท เพื่อซื้อของฝากไปให้ดีไซน์เนอร์ แต่ในขากลับ สาวๆ เจอรถติดในกรุงเทพ ทำให้พวกเธอกลับไปไม่ทัน ดังนั้นพวกเธอทุกคนจึงถูกตัดสิทธิ์ในการแข่งกันหมดถึงแม้ว่าแดเนี่ยลล์จะเป็นผู้ชนะการแข่งขันก็ตาม
หลังการแข่งขันสาวๆ ถูกพาไปที่ภูเก็ต ในวันต่อมาไทร่าได้เล่าให้สาวๆ ฟังถึงเรื่องภัยพิบัติสึนามิที่เกิดขึ้นในปี 2547 และให้สาวๆ ยืนไว้อาลัยให้กับผู้ประสบภัยในครั้งนั้น
การถ่ายภาพในครั้งนี้ สาวๆ จะต้องถ่ายรูปโฆษณาโทรศัพท์มือถือแอมป์ ลงนิตยสารแอลเกิร์ล โดยมีไนเจล บาร์คเกอร์เป็นคนถ่ายภาพให้ และหลังจากถ่ายเสร็จแล้วพวกเธอก็บินกลับไปตัดสินต่อที่กรุงเทพฯ ในห้องตัดสินไนเจลประทับใจภาพของเจด  ภาพของแดเนียลล์ถูกวิจารณ์ว่าเหมือนกับภาพในนิตยสารผู้ชายมากกว่า และสำเนียงใต้ที่ไม่ยอมปรับปรุงทำให้ผู้ตัดสินต่างสงสัยว่าเธอจะเป็นสาวคัฟเวอร์เกิร์ลได้หรือไม่ แต่ซาร่ากลายเป็นคนที่ต้องตกรอบเพราะกรรมการคิดว่าเธอไม่สามารถพัฒนาไปไกลได้มากกว่านี้แล้ว
The Girl Who Walked Through The Ancient City
''ออกอากาศ : 17 พฤษภาคม พ.ศ. 2549''
ดุสิตธานี
ดุสิตธานี เป็นเมืองจำลองรูปแบบระบอบประชาธิปไตย ที่พระบาทสมเด็จพระมงกุฎเกล้าเจ้าอยู่หัว ทรงสร้างขึ้นเมื่อวันที่ 21 กรกฎาคม พ.ศ. 2461 บริเวณพระราชวังพญาไท ดุสิตธานีเป็นเมืองเล็ก ๆ มีเนื้อที่ 3 ไร่ ตั้งอยู่บริเวณรอบพระที่นั่งอุดร ในพระราชวังดุสิต มีลักษณะเป็นเมืองเล็ก ๆ คล้ายเมืองตุ๊กตา มีขนาดพื้นที่ 1 ใน 20 เท่าของเมืองจริง ประกอบด้วย พระราชวัง ศาลารัฐบาล วัดวาอาราม สถานที่ราชการ โรงทหาร โรงเรียน โรงพยาบาล ตลาดร้านค้า ธนาคาร โรงละคร ประมาณเกือบสองร้อยหลัง เพื่อเป็นแบบทดลองของการปกครองระบอบประชาธิปไตย โดยโปรดให้มีพระธรรมนูญการปกครองลักษณะนคราภิบาล ซึ่งเปรียบลักษณะของเมือง มีพรรคการเมือง 2 พรรค การเลืองตั้งนัคราภิบาล หรือนายกเทศมนตรี (ตำแหน่งนี้ปัจจุบันเปรียบได้กับตำแหน่งนายกรัฐมนตรีในปัจจุบัน) และมีสภาการเมือง (หรือรัฐสภาในปัจจุบัน) แบบระบอบประชาธิปไตย
อเมริกาส์เน็กซต์ท็อปโมเดล ฤดูกาลที่ 6
The Girl Who Walked Through The Ancient City
ในอาทิตย์สุดท้ายของการแข่งขัน เจย์ แมนูเอล ได้พาผู้เข้าแข่งขันไปถ่ายโฆษณาและถ่ายภาพให้กับ มาสคาร่าของคัฟเวอร์เกิร์ล เจดลืมบทตลอดจนเจย์ต้องถือป้ายบอกบทให้ โจนนี่ทำโฆษณาออกมาดีที่สุดถึงแม้ว่าเธอจะมีปัญหากับการยิ้มที่ไม่ชินกับฟันใหม่ของเธอ และแดเนียลล์ก็รู้สึกเสียสมาธิกับสำเนียงของตัวเอง
ดุสิตธานี
ต่อมาดุสิตธานีได้โตขึ้นอย่างรวดเร็วจนไม่มีที่จะสร้างบ้านเรือน พอดีกับเวลาที่จะสร้างพระราชฐานใหม่ที่พระราชวังพญาไทจึงได้ทรงโปรดเกล้าฯ ให้ย้ายเมืองทั้งเมืองไปตั้งที่บริเวณพระราชวังพญาไท เมื่อเดือนธันวาคม พ.ศ. 2462 ในจำนวนบ้านเล็ก ๆ นั้น มีศาลาว่าการมณฑลดุสิตธานี (ปัจจุบันเทียบเท่ากับศาลากลางจังหวัด) และมีนาคาศาลา (เทียบได้กับศาลากลางบ้านหรือศาลากลางชุมชน) ซึ่งมีความหมายว่า ศาลาของประชาชน เท่ากับว่าเป็นที่ตั้งสภาจังหวัด รัชกาลที่ 6 ทรงเป็นนาคาแห่งดุสิตธานีผู้หนึ่ง ทรงใช้พระนามแฝงว่า นายราม ณ กรุงเทพ ทรงเป็นทนายและทรงเป็นมรรคนายกวัดพระบรมธาตุ ทรงเป็นพระราชมุนี เจ้าอาวาสวัดธรรมธิปไตย และทรงแสดงพระธรรมเทศนาจริง ๆ ด้วย นอกจากนี้ทรงให้คำปรึกษาเกี่ยวกับกรณีพิพาทเรื่องที่ดิน
ที่มาและประวัติ
พระบาทสมเด็จพระมงกุฎเกล้าเจ้าอยู่หัวได้ทรงเริ่มโครงการเมืองทดลอง หรือ เมืองตุ๊กตานี้ ตั้งแต่สมัยที่ดำรงตำแหน่งองค์มกุฎราชกุมาร ประมาณกลางปี พ.ศ. 2446 ได้สร้างเมืองมัง นับได้ว่าเป็นเมืองดุสิตธานี สมัยที่หนึ่ง ณ พระตำหนักอัมพวา โดยทำเป็นเมืองขนาดเล็กเรียกว่า เมืองตุ๊กตา และเมืองมัง ก็ยุติลง เมื่อพระองค์ทรงผนวช เมื่อปี พ.ศ. 2448
อเมริกาส์เน็กซต์ท็อปโมเดล ฤดูกาลที่ 6
The Girl Who Walked Through The Ancient City
ที่ห้องตัดสินถึงโฆษณาและภาพของเจดจะออกมาดี แต่กรรมการก็ยังคงไม่พอใจกับความแข็งกร้าวของเธอ โฆษณาและภาพถ่ายของโจนนี่สร้งความประทับใจให้กับกรรมการ ภาพถ่ายของแดเนียลล์ได้รับการตอบรับที่ดี แต่โฆษณาของเธอยังติดสำเนียงใต้มากเกินไป และนั่นทำให้เธอต้องกลายเป็นสองคนสุดท้าย และเจดเป็นคนที่ถูกส่งกลับบ้านเพราะมีข้อแก้ตัวตลอดเวลาและท่าทีที่แข็งกร้าวของเธอ แดเนียลล์และโจนนี่จะต้องเดินแบบให้กับ รุจ สิงหกุล ในไฟนอลรันเวย์ โดยพวกเธอจะต้องเดินบนรันเวย์อันคดเคี้ยวในเมืองโบราณจำลองกลางน้ำ ในการตัดสินครั้งสุดท้าย กรรมการบอกว่าสีหน้าของแดเนียลล์ขณะเดินดูเหมือนกำลังเบื่อ และโจนนี่ก้มหน้ามากเกินไป และภาพถ่ายของพวกเธอทำให้กรรมการต้องลำบากใจเพราะภาพของพวกเธอต่างแข็งแกร่งและงดงามสูสีกันทั้งคู่ แต่หลังจากที่ไตร่ตรองกันแล้ว คณะกรรมการก็ตัดสินใจและประกาศว่า ผู้ชนะในฤดูกาลที่ 6 ก็คือ แดเนียลล์ อีวานส์
ดุสิตธานี
ที่มาและประวัติ
ต่อมาเมื่อพระองค์ได้เป็นผู้สำเร็จราชการในปี พ.ศ. 2450 จึงได้ทรงทดลองวิธีการปกครองบ้านเมืองแบบเมืองมังอีกครั้งหนึ่ง โดยทรงสร้างเป็นเรือนแถวขึ้นตลอดแนวกำแพงที่กั้นพระตำหนักจิตรลดารโหฐานกับวังปารุสกวันเก่า โดยทรงสมมุติว่าเป็นหมู่บ้านและสมมุติให้มหาดเล็กเป็นเจ้าของบ้าน มีลักษณะการบริหารแบบนี้ว่า นคราภิบาล (ตำแหน่งนี้ปัจจุบันเปรียบได้กับตำแหน่งนายกเทศมนตรีในปัจจุบัน) นับได้ว่าเป็นดุสิติธานีสมัยที่ 2 ของสยามประเทศ
เมื่อวันที่ 13 ธันวาคม พ.ศ. 2461 ทรงมีพระบรมราชโองการโปรดเกล้าฯ ให้ทวยนาครดุสิตธานีมาประชุม เพื่อการเลือกตั้งให้ถูกต้องตามพระธรรมนูญในคราวนี้ พระยาอนิรุทธเทวา (หม่อมหลวงฟื้น พึ่งบุญ) ได้รับเลือกเป็นนคราภิบาลอย่างถูกต้องเป็นคนแรก และเป็นการเลือกตั้งครั้งที่สอง
ข้อวิพากษ์วิจารณ์
นอกจากนี้ในเมืองดุสิตธานีมีการออกหนังสือพิมพ์วิพากษ์วิจารณ์ และเสนอข่าวในเมืองจำลอง เพื่อเพียรพยายามปลูกฝังหัดการปกครองระบอบรัฐสภา กระนั้นก็ตามมีผู้วิจารณ์ว่า การสร้างเมืองจำลองดุสิตธานี เป็นการละเล่นอย่างหนึ่งของพระบาทสมเด็จพระมงกุฎเกล้าเจ้าอยู่หัว รัชกาลที่ 6 เหมือนกับทรงเล่นละครเรื่องอื่น พระองค์ทรงหาได้ตั้งใจที่จะก่อตั้งรูปการปกครองแบบประชาธิปไตยที่จะก่อตั้งรูปแบบการปกครองประชาธิปไตยอย่างจริงจังไม่ สถานการณ์ช่วงนั้น นับวันผู้ที่มีความรู้เพิ่มมากขึ้นอยู่ตลอดเวลาหลายคนมีความเห็นและให้ทัศนะไปในทางเดียวกันว่า การปกครองระบอบราชาธิปไตย ที่องค์พระมหากษัตริย์ใช้ในทางนิติบัญญัติ ใช้ในทางบัญญัติ ใช้ในทางบริหารและใช้ในทางตุลาการแต่พระองค์เองนั้น เป็นการพ้นสมัยเสียแล้ว ไม่อาจพารัฐก้าวหน้าอย่างที่ควรจะเป็นไป โดยกลุ่มคนยุคใหม่ (ในสมัยนั้น) ได้ยกตัวอย่างเช่น อังกฤษ ในสมัยพระเจ้าเจมส์ที่ 2 หรือเหตุการณ์การปฏิวัติฝรั่งเศสซึ่งท้ายสุดแล้วจบลงด้วยการ ล้มล้างสถาบันพระมหากษัตริย์ เป็นต้น แม้แต่ในประเทศญี่ปุ่นที่อยู่ในเอเชียด้วยกันก็ยังมีการเปลี่ยนแปลง
ฌ
ฌ (เฌอ) เป็นพยัญชนะ ตัวที่ 12 ในบรรดาพยัญชนะ 44 ตัวของอักษรไทย ในลำดับหลังจาก ซ|ซ โซ่ และก่อนหน้า ญ| ญ หญิง ออกเสียงอย่าง ช|ช ช้าง จัดอยู่ในกลุ่มอักษรต่ำ ในระบบไตรยางศ์ มีชื่อเรียกกำกับว่า "ฌ เฌอ"
บางคนเรียก "ฌ กะเฌอ" ซึ่งไม่ถูกต้อง เพราะคำว่า "กระเชอ" นั้นสะกดด้วย ช ช้าง หมายถึง ภาชนะสานแบบหนึ่ง ดังที่ใช้ว่า "กระเชอก้นรั่ว" ส่วน "เฌอ" ที่ใช้ ฌ เฌอ แปลว่า ต้นไม้ เป็นคำมาจากภาษาเขมร คำว่า "กะเฌอ" และ "กะเชอ" ไม่มี
ฌ เฌอ ใช้เขียนคำไม่กี่คำ โดยเฉพาะคำที่มาจากภาษาบาลี ภาษาสันสกฤต และภาษาเขมร ส่วนในภาษาไทยนั้น ก็มีคำที่ใช้ ฌ เฌอ ทั้งที่เป็นพยัญชนะต้นและพยัญชนะท้ายไม่มากนัก
คำที่ใช้ ฌ เฌอ ในปัจจุบันมีดังนี้เป็นต้น ฌาน, ฌาปน-, เฌอ, เฌอเอม, เฌอปราง ฯลฯ
อักษร ฌ เป็นพยัญชนะต้นได้เท่านั้น ไม่มีในตำแหน่งตัวสะกด ให้เสียง [t͡ɕʰ] กรณีทับศัพท์ภาษาต่างประเทศ ใช้แทนเสียง [ʒ] ทั้งพยัญชนะต้นและพยัญชนะสะกด
เหรียญ 800 บาท
เหรียญ 800 บาท เป็นเหรียญกษาปณ์ที่ระลึกเนื่องในโอกาส ซึ่งผลิตจากเงินร้อยละ 92 ทองแดงร้อยละ 7.5 น้ำหนักเหรียญละ 22 กรัม เส้นผ่าศูนย์กลาง 35 มิลลิเมตร มีมูลค่าในการชำระหนี้ 800 บาท ด้านหน้าเป็นภาพพระบรมฉายาลักษณ์ของสมเด็จพระนางเจ้าสิริกิติ์ พระบรมราชินีนาถ ด้านหลังเป็นภาพสัญลักษณ์องค์การอนามัยโลก
วัดบางใบไม้
วัดบางใบไม้สร้างขึ้นเมื่อวันที่ 13 เมษายน พ.ศ. 2325 เดิมมี 2 วัด คือ วัดนอกและวัดใน ใช้ชื่อว่า วัดบางจาก ต่อมา ร.ศ. 116 หรือ พ.ศ. 2433 ได้เปลี่ยนชื่อมาเป็น "วัดบางใบไม้" ผู้ตั้งชื่อนี้คือ นายกลิ่น น้ำเพชร ผู้ใหญ่บ้านคนแรกและได้เป็นกำนันคนแรก วัดได้รับพระราชทานวิสุงคามสีมาเมื่อ พ.ศ. 2510
อาร์ชดัชเชสมารีอา อันนุนท์ซีอาทาแห่งออสเตรีย
อาร์ชดัชเชสมารีอา อันนุนท์ซีอาทาแห่งออสเตรีย (Maria Annunziata von Österreich) 13 กรกฎาคม พ.ศ. 2419 - 8 เมษายน พ.ศ. 2504) ทรงเป็นอาร์ชดัชเชสแห่งออสเตรีย
พระราชประวัติ
อาร์ชดัชเชสมารีอา อันนุนท์ซีอาทา ประสูติเมื่อวันที่ 13 กรกฎาคม พ.ศ. 2419 พระองค์เป็นพระราชธิดาองค์เล็กใน อาร์ชดยุกคาร์ล ลูทวิช แห่งออสเตรีย และพระมเหสีองค์ที่ 3 ของพระองค์ เจ้าหญิงมารีอา เทเรซ่าแห่งโปรตุเกส ทรงเป็นหัวหน้าแม่ชีในวิหารแห่งหนึ่งในกรุงปราก
สิ้นพระชนม์
อาร์ชดัชเชสมารีอา อันนุนท์ซีอาทา สิ้นพระชนม์เมื่อวันที่ 8 เมษายน พ.ศ. 2504 ณ วาดุซ ประเทศลิกเตนสไตน์ สิริพระชันษา 85 ชันษา ไม่ทรงอภิเษกสมรส
วิชวลเค
วิชวลเค เป็นวัฒนธรรมย่อยทางดนตรีรูปแบบหนึ่งของนักดนตรีชาวญี่ปุ่น  วิชวลเคมาจากการผสมคำว่า วิชวล (Visual) ซึ่งแปลว่า "ภาพลักษณ์" และคำว่าเค  ซึ่งแปลว่า "แนวทาง" ดังนั้นวิชวลเคจึงสามารถนิยามได้ว่าเป็นวัฒนธรรมทางดนตรีที่เน้นภาพลักษณ์มากกว่าสกุลทางดนตรี หรือสั้นๆว่า "ดนตรีแนวภาพลักษณ์" วิชวลเคมักถูกเข้าใจผิดว่ามีแต่วงดนตรีร็อกเพราะมีต้นกำเนิดมาจากวงดนตรีร็อกที่เรียกแนวทางของตนว่าวิชวลร็อก แต่อันที่จริงวงวิชวลเคมีแนวทางทางดนตรีที่หลากหลายทั้งร็อก, ป๊อป, พังก์, โกธิก, เมทัล ฯลฯ
กำเนิดของวิชวลเค
ในช่วงทศวรรษที่ 1960 วงการดนตรีในสหรัฐอเมริกาและยุโรปเกิดวัฒนธรรมทางดนตรีชนิดหนึ่งที่เรียกว่า ไซเคเดลิกร็อก ซึ่งเน้นเนื้อหาของดนตรี และเนื้อเพลงเกี่ยวกับการเมือง, และจิตวิญญานแบบเสรีนิยม ในส่วนของเสียงนั้นมีรากฐานมากจากเพลงบลูส์ผสมผสานเข้ากับร็อกแอนด์โรล ซึ่งแนวทางย่อยๆของวัฒนธรรมไซเคเดลิกร็อกอาทิ โพรเกรสซีฟร็อก,พังก์ร็อก,ฮาร์ดร็อก และแกลมร็อก ได้ถูกนำเข้ามาสู่ญี่ปุ่นในราวกลางทศวรรษที่ 1960 และมีอิทธิพลต่อวัฒนธรรมทางดนตรีต่อวัยรุ่นในญี่ปุ่นเป็นอย่างมาก
ในราวทศวรรษที่ 1980 วงดนตรีอินดี้ร็อกของญี่ปุ่นได้แก่ เอ็กซ์, บัค-ทิค, เดอร์ แลงเจอร์ และ คัลเลอร์ ได้เริ่มแสดงดนตรีด้วยการแต่งตัวด้วยชุดหนังสีดำ แต่งหน้าอย่างฉูดฉาด ย้อมสีผมเป็นสีสันแปลกๆ ที่สำคัญและทำให้วิชวลร็อกเป็นที่รู้จักคือมีการแต่งกายแบบข้ามเพศซึ่งยังนิยมมาถึงวงวิชวลเคในปัจจุบัน วงดนตรีดังกล่าวเรียกแนวทางทางดนตรีของวงว่าเป็น วิชวลร็อก ซึ่งแปลว่าดนตรีร๊อกแนวภาพลักษณ์ โดยคำว่าวิชวลร๊อกนี้มีที่มาจากสโลแกนของวงเอ็กซ์ที่ว่า Psychedelic Violence Crime of Visual Shock
ช่วงทศวรรษที่ 1990 วิชวลร็อกกลายเป็นวัฒนธรรมทางดนตรีที่ได้รับความนิยมเป็นอย่างสูง มีวงดนตรีจำนวนมากที่นิยามแนวทางของวงว่าเป็นวิชวลร็อก อย่างไรก็ตามวงดนตรีจำนวนมากได้ผสมผสานดนตรีร็อกเข้ากับดนตรีอีกหลายสกุลอาทิโกธิกร็อก อาทิ มาลิซไมเซอร์, ป็อปร็อก อาทิ ลาร์คอองเซียล, อัลเทอร์เนทีฟเมทัล อาทิ เดอร์ ออง เกรย์ หรือไม่ก็เล่นดนตรีที่ไม่มีส่วนผสมของความเป็นร๊อกเลยอาทิ ชาซน่า, เพนนิซิลลิน ทำให้วงดนตรีเหล่านี้เรียกตัวเองว่าวิชวลเคแทน ในจุดสูงสุดของวิชวลเคนี้มีวงดนตรีที่ถือว่าเป็นสัญลักษณ์ของวัฒนธรรมวิชวลเคคือ เอ็กซ์ เจแปน, เกลย์ และ ลูนาซี ในช่วงปลายทศวรรษ 1990 วงดนตรีวิชวลเคจำนวนมากที่เริ่มมีชื่อเสียง และเซ็นสัญญากับค่ายคนตรีขนาดใหญ่เริ่มลดความฉูดฉาดของการแต่งตัวลง ในขณะที่วงดนตรีจำนวนมากมองว่าการกระทำดังกล่าวเป็นการละทิ้งอุดมการณ์ของวิชวลเค จึงมีวงดนตรีวิชวลเคที่มีชื่อเสียงจำนวนไม่น้อยที่ปฏิเสธที่จะเซ็นสัญญากับค่ายคนตรีขนาดใหญ่ ค.ศ. 1999 วัฒนธรรมวิชวลเคเริ่มเสื่อมถอยไปพร้อมๆกับการเสียชีวิตของ ฮิเดะโตะ มัทซึโมะโตะ และนำมาซึ่งการประกาศยุบวงของ เอ็กซ์ เจแปน หลังจากลูนาซีประกาศยุบวงใน ค.ศ. 2000 ก็ยิ่งทำให้กระแสวิชวลเคซบเซา
อย่างไรก็ตามในทศวรรษที่ 2000 ถึงแม้จะซบเซาลงและไม่ได้กลายเป็นวัฒนธรรมทางดนตรีกระแสหลักของญี่ปุ่นดังที่เกิดขึ้นในช่วงทศวรรษ 1990 วัฒนธรรมวิชวลเคเองก็ยังได้รับความนิยมอยู่ในหมู่วัยรุ่น โดยเฉพาะในย่าน ฮะระจุกุ ซึ่งเป็นย่านการค้า และแฟชันที่สำคัญของญี่ปุ่น
แนวทางต่างๆของวิชวลเค
อย่างไรก็ตามหากจำแนกแนวทางย่อยต่างๆของวิชวลเคตั้งแต่อดีตจนถึงปัจจุบันก็ยังพอสามารถจำแนกออกเป็นกลุ่มอย่างน้อย 5 กลุ่มใหญ่ โดยในแต่ละกลุ่มก็จะมีการแยกย่อยลงไปอีกมากมาย ดังนี้
โคเทะเค
โคเทะเค หรือวิชวลเคแบบโบราณ (Traditional Visual Kei) บางทีก็เรียกว่าว่าโคเทะ, โคเทะโคเทะ, หรือโคเทะโคเทะเคเป็นวงดนตรีที่มีการแต่งตัวที่เน้นความเคร่งขรึม มืดมนเป็นหลัก โดยยึดถือแนวทางแฟชั่นของวงดนตรีวิชวลร็อกในยุค 1980 เป็นสำคัญ ซึ่งแนวทางของวงแนวโคเทะเคนั้นถูกนิยามด้วย 3 อุดมการณ์หลักคือ แปลก, ทราม และสุนทรีย์  โดยวงโคเทะเคอาจมีทั้งแบบที่นำเอาวัฒนธรรมการแต่งตัว และเครื่องดนตรีของญี่ปุ่นมาผสมเข้ากับวัฒนธรรมวิชวลเค อาทิ คางูระ, องเมียวสะ หรือแบบที่ได้รับอิทธิพลจากวัฒนธรรมโกธิกร็อก   และแฟชั่นแนวโกธิก โลลิต้า อาทิ มัว ดิกซ์ มัวส์ แต่งตัวแบบ ปีศาจ หรือ เดวิล เค  อาทิ ดี,ฟานทาสมาโกเรีย, มาเทนรู โอเปร่า,เดลูฮี หรือแบบเอเลเกนท์ โกธิค เค อาทิ มาลิซ ไมเซอร์, แวร์ซาย์ แต่งตัวแบบคอสเพลย์  อาทิวงไซโค เลอ เซมู
โคเทะโอสะเค
โคเทะโอสะเค หรือวิชวลเคแบบนุ่มนวล (Soft Visual kei) เป็นแนวทางการแต่งตัวที่เน้นการแต่งตัวแบบธรรมดา และการแต่งหน้าแบบบางๆมากกว่าแนวโคเทะเค แต่ยังคงเน้นการแต่งกายด้วยสีดำเป็นหลัก วงวิชวลเคที่แต่งกายแบบโคเทะโอสะมักเป็นวงโคเทะเคเดิม แต่ต่อมาได้เซ็นสัญญากับค่ายเพลงขนาดใหญ่จึงลดความฉูดฉาดของการแต่งตัวลง และมักทำดนตรีให้มีความเป็นเพลงตลาดมากขึ้น วงวิชวลเคที่มีการแต่งกายแบบโคเทะโอสะมีอาทิ เกลย์, สยาม เฉด, ลาร์คอองเซียล, เดอร์ ออง เกรย์, ไฮดี, ไนท์แมร์  ในส่วนของดนตรีและเนื้อร้องของวงแนวโคเทะโอสะส่วนมากนั้นมักจะเน้นเมโลดี้ และเนื้อเพลงที่ไม่มืดหม่นนัก และมักปฏิเสธว่าวงดนตรีของตนไม่ได้มีแนวทางแบบวิชวลเคด้วยเหตุผลว่าการแสดงดนตรีต้องแต่งหน้า แต่งตัวขึ้นเวทีอยู่แล้ว บางวงจึงเรียกแนวของวงตนเองว่า นอร์มอล เค (Normal kei)  หรือ โนรุมะ เค
นาโงย่าเค
นาโงย่าเค เป็นวัฒนธรรมวิชวลเคที่กำเนิดขึ้นในเมือง นะโงะยะ และกระจายตัวได้รับความนิยมอยู่ในพื้นที่แถบจังหวัดไอจิของญี่ปุ่น นาโงย่าเคกำเนิดขึ้นในราวทศวรรษที่ 1990 โดยได้รับอิทธิพลทางดนตรีจากดนตรีพังก์ฝั่งอังกฤษ, ดนตรีโกธิก และ เดธเมทัล เนื้อร้องและทำนองของเพลงจากวงนาโงย่าเคจึงเน้นเสียงทุ้มต่ำแสดงออกถึงความมืดมน โหดร้าย สิ้นหวัง และความเศร้าเป็นหลัก  การแต่งกายของวงนาโงย่าเคจะแต่งกายแบบคาบเกี่ยวระหว่างโคเทะโคเทะและโคเทะโอสะ บางครั้งก็มีการผสมผสานการแต่งกายแบบโอชาเระเข้ามาด้วยเพียงแต่ไม่จัดจ้านเท่า วงดนตรีที่ได้ชื่อว่าเป็นจุดกำเนิดของแนวนาโงย่าเคคือ วง ซิลเวอร์~โรส (Silver~Rose) อย่างไรก็ตามมีวงที่นิยามแนวดนตรีของตนว่านาโงย่าเค แต่กลับไม่ได้รับการยอมรับว่าเป็นวงนาโงย่าเค อาทิ ฟานาติก◇ไครซิส,ลาพิวต้า, คาเงโระ ปัจจุบันวงดนตรีทีมีชื่อเสียงของแนวนาโงย่าเคคือ เดทเกซ, ลินช์, -ออซ-, ไนน์โกทส์ แบล็คเอาท์, กาเซล, อีท ยู อไลฟ์ เป็นต้น
อังกุระเค
อังกุระเค เป็นวงดนตรีที่ไม่ได้มีลักษณะของวัฒนธรรมการแต่งกายที่ตายตัว การแต่งกายของวงดนตรีแนวอังกุระอาจแต่งกายทั้งแบบโคเทะเค, โคเทะโอสะเค, โอชาเระเค, นาโงย่าเค ได้ แต่จุดร่วมอย่างหนึ่งของวงแนวอันกุระเคคือการเรียบเรียงดนตรีโดยนำเอาสำเนียงแบบพังก์ร็อก เข้ามาเป็นส่วนสำคัญของเพลง คำว่าอันกุระ  นั้นก็คือการออกเสียงคำว่า Underground ด้วยสำเนียงแบบญี่ปุ่นนั่นเอง (ออกเสียงว่า อัง-ดะ-กุ-ระ-โดะ) วงอันกุระ เคที่มีชื่อเสียงอาทิ เดอร์ ออง เกรย์, คาลิ≠การิ, เฮจิ,มุคคุ, กิรุกาเมช, ซาดิ
นอกจากนี้วงอันกุระเคส่วนหนึ่งมีการแต่งเนื้อเพลงที่เน้นไปที่เรื่องเพศ, ความรุนแรง, ความวิปริต ซึ่งในภาษาญี่ปุ่นเรียกว่า พอร์น เค (Porn kei) หรือ โพรุโนะ เค อีกคำหนึ่งที่ใช้คือ เวียร์ด เค (Weird kei) หรือ วิอิโดะ เค   และมีการแต่งตัวที่แปลกประหลาดโดยได้รับอิทธิพลจากวัฒนธรรมทางดนตรีแบบโพสต์พังก์ โดยเฉพาะจากวง มาริลีน แมนสัน วงอันกุระกลุ่มนี้จะเรียกตัวเองว่า อีโร กุโร  ซึ่งย่อมาจากคำว่า erotic and grotesque (ความหมกมุ่นทางเพศ และความวิตถาร) ซึ่งได้รับอิทธิพลมาจากมาจากวัฒนธรรมอีโร กุโร นันเซ็ทสุ  (Erotic Grotesque Nonsense) ซึ่งเป็นการเคลื่อนไหวทางศิลปะของญี่ปุ่นมาตั้งแต่ราวทศวรรษ 1920 วงอันกุระที่เป็นต้นกำเนิดของวัฒนธรรมอีโรกุโรคือวง คาลิ≠การิ  ส่วนวงอังกุระบางวงจะเน้นทำเพลงแบบโพรเกรสซีฟร็อก ซึ่งจะเรียกตัวเองว่า สตอร์รี่ เค (Story kei หรือ สุโตริ เค  อาทิ สตอร์เบอร์รี่ ซอง ออเคสตร้า, อินุงามิ เซอร์คัส-ดัง เป็นต้น
โอชาเระเค
โอชาเระเค เป็นแนวทางที่เกิดขึ้นกับวงวิชวลเคที่นำเอาวัฒนธรรมการแต่งตัวแบบฮาราจูกุ วัฒนธรรมของวงโอชาเระจะเน้นแฟชั่นที่ดูสดใส สวยงาม มีสีสัน ให้ความรู้สึกสนุกสนานและมีความสุขตามความหมายของคำว่าโอชาเระ  คือแฟชั่นธรรมดาที่ดูสดใส วัฒนธรรมโอชาเระยังยึดถือการแต่งตัวข้ามเพศเป็นส่วนสำคัญของวัฒนธรรมอีกด้วย ในวงโอชาเระบางวงจะมีการแต่งตัวที่ไม่เน้นสีสันหรือเครื่องประดับมากนัก รวมถึงไม่มีการแต่งตัวข้ามเพศ จะเรียกวงเหล่านี้ว่า เดโคระ เค  เช่น แก๊กต์, เดอะ กาเซตต์, อลิซ ไนน์ เป็นต้น แต่ถ้าเน้นการแต่งตัวแบบ คาวายอิ ก็จะเรียกว่า คาวายอิ เค  เช่น เมก้ามัสโซ่, แอนทิค คาเฟ่ เป็นต้น  แต่ถ้าเป็นวงที่มีกำเนิดแถวชิบุยะ จะเรียกตัวเองว่า ชิบุย่า เค
วัฒนธรรมโอชาเระเป็นวิชวลเคที่เกิดหลังสุดคือราวต้นทศวรรษที่ 2000 ทว่าได้รับความนิยมใหมู่วัยรุ่นญี่ปุ่นอย่างรวดเร็ว โอชาเระเคได้รับอิทธิพลมาจากการแต่งกายของเรียวนักร้องนำของวงบาโรค ในมิวสิกวิดีโอเพลง "Anakuro Film" และอิทธิพลและวัฒนธรรมการนำเสนอทางดนตรีของวงฮิเดะ วิธ สเปรดบีเวอร์ในปัจจุบันวงดนตรีแนวโอชาเระถือได้ว่าเป็นวิชวลเคกระแสหลักของวัฒนธรรมวิชวลเค ซึ่งแนวเพลงของวงโอชาเระมักเป็นเพลงจังหวะสนุกสนาน โดยไม่เน้นที่ความเป็นร็อกมากนัก ที่สำคัญคือการนำเอาดนตรีแบบอิเล็กทรอนิกาเข้ามาเป็นส่วนสำคัญของทำนองในเพลงวงดนตรีแนวโอชาเระที่มีชื่อเสียงอาทิ เดอะ กาเซตต์, อลิซ ไนน์, อยาบิเอะ, เมก้ามัสโซ่, แอนทิค คาเฟ่, มิยาบิ เป็นต้น
อิทธิพลของวิชวลเคในสังคมไทย
วัฒนธรรมวิชวลเคเข้ามามีอิทธิพลในสังคมไทยราวปลายทศวรรษที่ 1980 (ราว พ.ศ. 2530) โดยวัฒนธรรมที่ถูกนำเข้ามาในยุคนี้นั้นเป็นวัฒนธรรมในช่วงที่วิชวลเคยังถูกเรียกว่าวิชวลร็อกอยู่ ซึ่งทำให้ในปัจจุบันสังคมไทยยังเข้าใจวัฒนธรรมวิชวลเคด้วยการติดภาพของวงวิชวลร็อกในยุคแรกนี้
วัฒนธรรมวิชวลเคที่ถูกนำเข้ามาสู่สังคมไทยในส่วนของดนตรีนั้นที่เด่นชัดที่สุดคือเพลง "Say Anything" ของวงเอ็กซ์ที่ถูกนำมาเรียบเรียงเนื้อร้องใหม่เป็นเพลง "เธอไม่เคยตาย" โดยวงทู(Two) และในช่วงเวลาเดียวกันนี้วงวิชวลเคจำนวนมากได้กลายเป็นที่รู้จักในสังคมไทย โดยสังคมไทยมักเรียกวงเหล่านี้ว่าวงเจร็อก และเจป็อป ซึ่งวงเหล่านี้ก็สร้างแฟนคลับได้มากพอสมควร ในเวลาต่อมาวงจิว่า (Jiwa) และ เพาเวอร์แพท(Power Pat) เป็นวงดนตรีไทยวงแรกๆที่นำเสนอภาพลักษณ์ของวงในแบบโคเทะโอสะเค รวมถึงการเรียบเรียงเนื้อร้องและทำนองแบบวิชวลเค นอกจากนี้ไมเคิล ตั๋ง ยังเคยใช้ภาพลักษณ์แบบโคเทะเคมาประกอบการแสดงในวง ฮ็อทด็อก (Hot Dog) นอกจากนี้วัฒนธรรมวิชวลเคโดยเฉพาะวัฒนธรรมโคเทะโคเทะยังมีความสัมพันธ์กับจุดเริ่มต้นของกิจกรรมการแต่งคอสเพลย์ ที่ได้รับความนิยมสูงสุดในสังคมไทยช่วงราว พ.ศ. 2541 อีกด้วย ในปัจจุบันวัฒนธรรมวิชวลเคแนวต่างๆก็ยังเป็นที่รู้จักเป็นอย่างดีในสังคมไทย และมีนักดนตรีจำนวนหนึ่งที่ยังคงเล่นเพลงของวงวิชวลเคทั้งในแบบเพลงคัพเวอร์ และเพลงต้นฉบับ อาทิ วง ครักซ์ (Crux), วงเดิรท บีช (Dirt Beach), วงลาเมนเทีย  (Lamentia), วงเมลโรส  (Malerose) , วงชายกะสัน  เป็นต้น
Ĭ
ตัวอักษร Ĭ (ตัวเล็ก: ĭ) เป็นรูปแบบหนึ่งของอักษรละติน I ที่มีบรีฟ (breve) อยู่ด้านบน โดยถูกใช้ในบริบทที่หลากหลายในสัทอักษรสากลแสดงนี้เสียงเป็น
ปลาตะเพียนปากหนวด
สำหรับปลาปากหนวดชนิดอื่น ดูที่ Hypsibarbus vernayi
ปลาตะเพียนปากหนวด หรือ ปลาปากคีบแดง (ชื่อท้องถิ่น) (Yellow eyed silver barb; ) เป็นปลาน้ำจืดชนิดหนึง ในวงศ์ปลาตะเพียน (Cyprinidae)
เป็นปลาในสกุลปลาตะพากชนิดหนึ่ง ที่พบได้ในประเทศไทย มีลักษณะเหมือนปลาตะพากทั่วไป มีลำตัวกว้าง 9.5 เซนติเมตร ยาว 15 เซนติเมตร พบยาวเต็มที่ 30 เซนติเมตร กระจายพันธุ์ในลุ่มแม่น้ำโขงในประเทศไทย ในต่างประเทศพบที่เวียดนามและมาเลเซีย เป็นปลาที่กินพืชน้ำ, ไส้เดือนน้ำ และแมลงน้ำต่าง ๆ เป็นอาหาร
โดยปลาที่พบในลุ่มแม่น้ำโขงนั้น พบชุกชุมในช่วงปลายปี คือ เดือนกันยายน-พฤศจิกายน เป็นปลาเศรษฐกิจในชุมชน ที่ชนพื้นถิ่นจับมารับประทานและขายกันในท้องถิ่นเป็นวิถีชีวิต
Ō
ตัวอักษร Ō (ตัวเล็ก: ō) เป็นรูปแบบหนึ่งของอักษรละติน O ที่มีมาครอน (macron) อยู่ด้านบน โดยถูกใช้ในบริบทที่หลากหลายในสัทอักษรสากลแสดงนี้เสียงเป็น หรือ
ภาษา
Ō เป็นตัวอักษรที่ใช้ในภาษาลิโวเนียน
ควานด้า
ควานด้า (QANDA; มาจาก 'Q and A') เป็นแพลตฟอร์มการเรียนรู้ที่ใช้ AI ถูกพัฒนาโดย Mathpresso Inc. ซึ่งเป็น บริษัท เทคโนโลยีทางด้านการศึกษาที่ตั้งอยู่ในเกาหลีใต้ ควานด้า ใช้เทคโนโลยี Optical Character Recognition (OCR) เพื่อสแกนปัญหาทางคณิตศาสตร์และให้แนวทางแก้ไขปัญหาพร้อมคำอธิบายเป็นขั้นเป็นตอน
ในปี 2564 ควานด้า รั้งอันดับ 1 บนชาร์ตการศึกษาใน 20 ประเทศ รวมถึงญี่ปุ่น เวียดนาม อินโดนีเซีย และไทย ควานด้า ก่อตั้งสำนักงานต่างประเทศในญี่ปุ่น เวียดนาม และอินโดนีเซีย
ณ เดือนธันวาคม พ.ศ. 2565 QANDA ได้แก้โจทย์มากกว่า 4.7 พันล้านคำถาม QANDA มีผู้ใช้บริการจดทะเบียนทั้งหมด 75 ล้านราย และมีผู้ใช้บริการรายเดือน (MAU) 13 ล้านรายใน 50 ประเทศ 87% ของผู้ใช้มาจากต่างประเทศ เช่น เวียดนามและอินโดนีเซีย
ประวัติศาสตร์
Co-Founder Jongheun 'Ray' Lee ได้แนวคิดเกี่ยวกับ ควานด้า เป็นครั้งแรกเมื่อเขาเรียนอยู่มหาวิทยาลัยชั้นปีที่ 1 ตอนที่เขาติวเตอร์สอนพิเศษ Lee ตระหนักดีว่าคุณภาพการศึกษาที่นักเรียนได้รับนั้นขึ้นอยู่กับสถานที่ที่พวกเขาอาศัยอยู่เป็นอย่างมาก Lee สังเกตว่านักเรียน K-12 ที่เขาสอนมักจะถามคำถามที่มีความคล้าย ๆ กัน และเขาก็รู้ว่าคำถามนั้นมาจากหนังสือเรียนหลายเล่มที่ใช้ในโรงเรียน เขาตัดสินใจที่จะร่วมมือกับเพื่อนสมัยมัธยมปลายของเขา Yongjae 'Jake' Lee เพื่อสร้างแพลตฟอร์มที่นักเรียนสามารถถามคำถามและหาวิธีแก้ปัญหาโดยละเอียดได้ง่าย ๆ เพียงแค่ใช้แอพมือถือเพื่อสแกนและส่งคำถาม ทั้งนี้เพื่อนในโรงเรียนของ Lee, Wonguk Jung และ Hojae Jeong เข้าร่วมทีมด้วย
Mathpresso, Inc. ก่อตั้งในกรุงโซล ในเดือนมิถุนายน ค.ศ. 2015
ในเดือนมกราคม ค.ศ. 2016 แอป QANDA รุ่นแรกของ Mathpresso ได้เปิดตัว เป็นแอปถามตอบระหว่างนักเรียนและติวเตอร์
ในเดือนตุลาคม ค.ศ. 2017 QANDA ได้เปิดตัวความสามารถในการค้นหาแบบ AI ที่อนุญาตให้ผู้ใช้ค้นหาคำตอบได้ภายในไม่กี่วินาทีร
ในเดือนมิถุนายน พ.ศ. 2564 QANDA ได้ระดมทุน series C จำนวน 50 ล้านดอลลาร์
ในเดือนพฤศจิกายน พ.ศ. 2564 QANDA ได้รับการลงทุนเชิงกลยุทธ์จาก Google
นับตั้งแต่เริ่มก่อตั้ง บริษัทได้รับการสนับสนุนเงินทุน Series C จากนักลงทุน ได้แก่ Google, Yellowdog, GGV Capital, Goodwater Capital, KDB และ SKS Private Equity โดยมี SoftBank Ventures Asia, Legend Capital, Mirae Asset Venture Investment และ Smilegate Investment เงินลงทุนรวมทั้งหมดประมาณ 122 ล้านดอลลาร์
คุณสมบัติ
QANDA ฟังก์ชันการค้นหา OCR-based solution  การสอนแบบถาม-ตอบตัวต่อตัว และฟังก์ชัน study timer.
ในปี พ.ศ. 2564 QANDA ได้เปิดตัวฟีเจอร์เพิ่มเติม รวมถึงรูปแบบการสมัครสมาชิกระดับพรีเมี่ยมที่นำเสนอการบรรยายไมโครวิดีโอแบบไม่จำกัด “byte-sized” และฟีเจอร์กระดานสนทนาที่ส่งเสริมการเรียนรู้ร่วมกัน
ในปี 2021 QANDA เปิดตัว QANDA Tutor บริการสอนแบบ 1:1 บนแท็บเล็ต
ในปี ค.ศ. 2022 QANDA ได้เปิดตัวฟีเจอร์เตรียมสอบที่นำเสนอเอกสารการสอบในอดีตจากโรงเรียนผ่านทางออนไลน์ ฟีเจอร์นี้พร้อมใช้งานในเกาหลีใต้ในปัจจุบัน
สโมสรกีฬาเอพริล 25
เอพริล 25 สปอร์ต คลับ (ฮันกึล: 4.25체육단; ฮันจา: 4.25體育團) หรือรู้จักในนาม 4.25 หรือ เอพริล 25 เป็นหนึ่งในสโมสรฟุตบอลที่ประสบความสำเร็จสูงสุดของเกาหลีเหนือ ครองถ้วยชนะเลิศฟุตบอลลีกเกาหลีเหนือถึง 14 สมัย ชื่อสโมสรมาจากวันสถาปนากองทัพประชาชนเกาหลีเหนือ และสโมสรนี้อยู่ภายใต้การดูแลของกองทัพ
เอพริล 25 มีสโมสรคู่แข่งร่วมเมืองคือ เปียงยาง ซิติ้ สปอร์ต คลับ การลงเตะฟุตบอลนัดดาร์บี้ของทั้งสองสโมสรนี้เป็นที่สนใจและได้รับความนิยมอย่างมากในประเทศเกาหลีเหนือ
วังวรวรรณ
วังวรวรรณ หรือ วังแพร่งนรา เป็นวังที่ประทับของ พระเจ้าบรมวงศ์เธอ กรมพระนราธิปประพันธ์พงศ์ ต้นราชสกุลวรวรรณ อยู่ทางทิศเหนือของวังสะพานช้างโรงสี ต่อมาวังนี้ถูกเวนคืนเพื่อนำพื้นที่มาสร้างเป็นถนน ตามโครงการขยายความเจริญของพระนครในสมัยนั้น คงเหลือเพียงพระตำหนักไม้เก่าหลังเล็ก ที่เดิมเป็นที่ตั้งของโรงละครปรีดาลัย ตัวอาคารถูกสร้างขึ้นราว พ.ศ. 2420–30 ตรงกับรัชสมัยรัชกาลที่ 5 มีความสวยงามด้วยสถาปัตยกรรมแบบนีโอคลาสสิคปนตะวันออก (จีน-โปรตุเกส) มีระเบียงไม้ฉลุลายขนมปังขิงเรียงรายตามเชิงชายคาโดยรอบ
ภายหลังเมื่อกรมพระนราธิปประพันธ์พงศ์สิ้นพระชนม์ วังวรวรรณก็ตกเป็นของสำนักงานทรัพย์สินส่วนพระมหากษัตริย์ และได้ให้เช่าต่อเป็นโรงเรียนตะละภัฏศึกษา (ปัจจุบันเลิกกิจการไปแล้ว) ปัจจุบันเป็นที่ตั้งสำนักงานทนายความตะละภัฏ และมีการแบ่งพื้นที่ริมถนนสร้างเป็นอาคารพาณิชย์ขายให้แก่เอกชน ชาวบ้านแถบนั้นจึงเรียกย่านนั้นว่า แพร่งนรา ตามพระนามของ พระเจ้าบรมวงศ์เธอ กรมพระนราธิปประพันธ์พงศ์ และเรียกถนนที่ตัดใหม่นั้นว่าถนนแพร่งนรา
อาคารของวังวรวรรณถูกนำมาใช้งานเป็นโรงละครปรีดาลัย ตามด้วยโรงเรียนตะละภัฏศึกษา และท้ายที่สุดเป็นสำนักงานกฎหมายตะละภัฏ ก่อนจะปิดกิจการ ปัจจุบันอาคารถูกทิ้งร้าง และอยู่ภายใต้การดูแลของสำนักงานทรัพย์สินพระมหากษัตริย์
โรงละครปรีดาลัย
โรงละครปรีดาลัย โรงละครที่จัดแสดงละครร้อง โดยพระเจ้าบรมวงศ์เธอ กรมพระนราธิปประพันธ์พงศ์ ซึ่งได้รับความนิยมอย่างยิ่งในรัสมัยรัชกาลที่ 6 และรัชกาลที่ 7 มีบทละครที่ทรงประพันธ์เสร็จ ณ ที่นี่หลายเรื่อง รวมถึงเปิดแสดงด้วย เช่น สาวเครือฟ้า  ที่ดัดแปลงมาจากบทอุปรากรเรื่อง Madame Butterfly ของจาโกโม ปุชชีนี คีตกวีชาวอิตาลี หรือ อีนากพระโขนง ที่ต่อเติมมาจากตำนานเมืองอันโด่งดังของแม่นากพระโขนง (สำหรับเรื่องนี้เมื่อทรงประพันธ์ ทรงใช้นามแฝงว่า "หมากพญา") ที่ประสบความสำเร็จอย่างมากเมื่อจัดแสดง ถึงกับมีการแสดงซ้ำต่อเนื่องกันถึง 24 คืน เป็นต้น
โรงเรียนตะละภัฏศึกษา
โรงเรียนตะละภัฏศึกษาเริ่มต้นหลังจากพระเจ้าบรมวงศ์เธอ กรมพระนราธิปประพันธ์พงศ์ ได้ปลีกวิเวกไปใช้พระชนม์ชีพบั้นปลายที่อำเภอชะอำ จังหวัดเพชรบุรี จนกระทั่งสิ้นพระชนม์ที่นั่น เมื่อปี พ.ศ. 2474 ที่นี่ก็ถูกปล่อยทิ้งร้างระยะหนึ่ง จนกระทั่งขุนสงขลานครินทร์ อดีตมหาดเล็กในวังสระปทุม ได้รับประทานสถานที่แห่งนี้จากสมเด็จพระศรีสวรินทิราบรมราชเทวี พระพันวัสสาอัยยิกาเจ้า เพื่อให้แก่ครอบครัวตะละภัฏของขุนสงขลานครินทร์ และเริ่มเปิดเป็นโรงเรียนจากการรับลูกหลานของข้าราชการและประชาชนทั่วไปในย่านนี้มาเรียน โดยได้แบ่งเนื้อที่ออกเป็น 2 ส่วน ส่วนแรกยังคงลักษณะตึกเดิมของโรงเรียน โดยสร้างเป็นชั้นลอยโครงไม้เพิ่มต่อ มีบันไดเวียนเหล็ก เชื่อมเป็นทางขึ้นไปสู่ห้องชั้นลอย อีกส่วนหนึ่ง ปรับให้เป็นอาคารสมัยใหม่ขนาดย่อม ใช้เป็นสำนักทนายความ คือ สำนักงานตะละภัฏทนายความ
โรงเรียนตะละภัฏศึกษาปิดกิจการลงเมื่อ พ.ศ. 2538 ต่อมาสำนักงานตะละภัฏทนายความก็ได้ย้ายออกไปอยู่ที่อื่น ที่นี่จึงถูกปล่อยร้าง เพื่อรอวันบูรณะฟื้นฟู และอยู่ในการดูแลของสำนักงานทรัพย์สินส่วนพระมหากษัตริย์ รวมถึงได้รับการขึ้นทะเบียนเป็นโบราณสถานแห่งหนึ่งของกรุงเทพมหานคร
เดอะวอยซ์ คิดส์ ไทยแลนด์ ซีซั่นที่ 5
เดอะวอยซ์ คิดส์ ไทยแลนด์ ซีซั่นที่ 5 (The Voice kids Thailand) เป็นรายการประกวดร้องเพลงสำหรับเด็กอายุ 6–14 ปี ผลิตโดยทรู มิวสิก และโต๊ะกลมโทรทัศน์ ในเครือเวิร์คพอยท์ เอ็นเทอร์เทนเมนท์ โดยซื้อลิขสิทธิ์จากทัลปา มีเดีย กรุ๊ป ประเทศเนเธอร์แลนด์ เช่นเดียวกับเดอะวอยซ์ไทยแลนด์ด้วย
โค้ช
โค้ชในซีซั่นนี้ ได้แก่ รัดเกล้า อามระดิษ, ติ๊ก ชีโร่, ลุลา ซึ่งเป็นโค้ชชุดเดิมกับ เดอะวอยซ์ คิดส์ ไทยแลนด์ ซีซั่นที่ 4 ทั้งหมด
Episode 1 (23 เมษายน 2560)
สัปดาห์ที่ 1 ออกอากาศเมื่อวันที่ 23 เมษายน พ.ศ. 2560
Episode 2 (30 เมษายน 2560)
สัปดาห์ที่ 2 ออกอากาศเมื่อวันที่ 30 เมษายน พ.ศ. 2560
Episode 3 (7 พฤษภาคม 2560)
สัปดาห์ที่ 3 ออกอากาศเมื่อวันที่ 7 พฤษภาคม พ.ศ. 2560
Episode 4 (14 พฤษภาคม 2560)
สัปดาห์ที่ 4 ออกอากาศเมื่อวันที่ 14 พฤษภาคม พ.ศ. 2560
Episode 5 (21 พฤษภาคม 2560)
สัปดาห์ที่ 5 ออกอากาศเมื่อวันที่ 21 พฤษภาคม พ.ศ. 2560
รอบ Battle Rounds
ในรอบนี้ ผู้เข้าแข่งขันจะถูกแบ่งออกเป็น 4 ทีม ๆ ละ 3 คน ทำการร้องเพลงเดียวกันบนเวทีและจะเข้ารอบ 1 คนโดยการเลือกของโค้ชและคัดออก 2 คน
ในรอบนี้โค้ชสามารถเลือกผู้ช่วยได้ และผู้ช่วยโค้ชจะได้ชมการ Battle ร่วมกับโค้ช โดยผู้ช่วยโค้ช มีดังนี้
รอบ Knockout
ในรอบนี้ผู้เข้าแข่งขันที่ผ่านรอบ Battle Rounds มาทั้งหมดทีมละ 4 คนจะต้องร้องเพลงที่ผู้เข้าแข่งขันเลือกเอง ออกแบบการร้องเองทุกอย่าง โค้ชจะทำการชี้แนะให้เท่านั้น โดยจะถูกคัดออก 2 คนและเลือกเข้ารอบโดยโค้ช 2 คน
รอบ Final
ออกอากาศวันที่ 18 มิถุนายน พ.ศ. 2560 ในรอบ Final สุดท้ายนี้จะใช้ผลโหวต 100% โดยมีข้อกำหนดว่า 1 หมายเลขได้ 1 โหวตและ 1 ผู้เข้าแข่งขันเท่านั้น
ดูเพิ่ม
• เดอะวอยซ์ไทยแลนด์ ซีซั่นที่ 5
คนตัดคนภาคพิเศษ ตอน กำเนิดเกาจิ้ง
คนตัดคนภาคพิเศษ ตอน กำเนิดเกาจิ้ง (賭神三之少年賭神; God of Gamblers 3: The Early Stage) เป็นภาพยนตร์ฮ่องกง ค.ศ. 1997 ที่เขียน, สร้าง และกำกับโดย หวังจิง นำแสดงโดย หลี่หมิง, หยวน หย่งอี๋, เฉิน เสี่ยวชุน, เหลียง หย่งฉี และ อู๋ เจิ้นหวี่ ภาพยนตร์ชุดนี้เป็นภาคย้อนอดีตที่ประสบความสำเร็จด้วยดี จากภาคแรกใน คนตัดคน ที่ โจว เหวินฟะ ได้นำแสดงมาก่อน ทั้งนี้ ชื่อภาพยนตร์ภาษาอังกฤษนั้น มีความคล้ายกับภาพยนตร์ของ โจว ซิงฉือ ในชื่อ คนตัดคน 3 (God of Gamblers III: Back to Shanghai)
เนื้อเรื่องย่อ
เมื่อครั้งที่เกาจิ้ง (รับบทโดย หลี่หมิง) ในวัยหนุ่ม ซึ่งเดิมเขาได้รับการรับเลี้ยงดูโดยพ่อบุญธรรมที่ได้ถ่ายทอดวิชาพนันให้แก่เขา แต่แล้วเกาจิ้งก็ถูกพ่อบุญธรรมหักหลัง โดยสั่งให้เขาล้มพนัน แต่เกาจิ้งไม่ยินยอมเขาจึงถูกยิงเข้าที่ศีรษะ โชคดีที่เขารอดชีวิตมาได้ อย่างไรก็ตามเขาก็สูญเสียสัมปชัญญะในบางส่วนไป นี่เป็นมรสุมชีวิตครั้งสำคัญของเกาจิ้ง เขาได้สูญเสียคนรักรายแรกให้กับเกาอ้าว (รับบทโดย อู๋ เจิ้นหวี่) ซึ่งเป็นบุตรบุญธรรมคนพี่ อีกทั้งยังไม่สารถปกป้องหญิงสาวคนรักใหม่เอาไว้ได้ ก่อนที่เกาจิ้งจะเตรียมตัวเข้าร่วมการแข่งขันระดับนานาชาติในฐานะตัวแทนของออสเตรเลีย เพื่อพิสูจน์ว่าตนคือโคตรเซียนตัวจริง
แฮนริค มะคีทาเรียน
แฮนริค มะคีทาเรียน (Հենրիխ Մխիթարյան, ; เกิด 21 มกราคม ค.ศ. 1989) เป็นนักฟุตบอลชาวอาร์มีเนีย ปัจจุบันเล่นในตำแหน่งกองกลางตัวรุกให้แก่อินเตอร์มิลาน สโมสรในอิตาลี มะคีทาเรียนได้เข้าร่วมการแข่งขันระดับทีมชาติ 59 นัด และทำประตูให้กับทีมชาติอาร์มีเนียไปได้ 19 ประตูนับตั้งแต่ลงสนามครั้งแรกเมื่อวันที่ 14 มกราคม ค.ศ. 2007 สโมสรที่เคยสังกัดก่อนหน้านี้ได้แก่ พยูนิก, เมตาลุรห์โดเนตสค์, ชัคตาร์โดเนตสค์, โบรุสซีอาดอร์ทมุนท์, แมนเชสเตอร์ยูไนเต็ด และอาร์เซนอล ตามลำดับ
มะคีทาเรียนได้รับเลือกให้เป็นนักฟุตบอลอาร์มีเนียแห่งปีใน ค.ศ. 2009, 2011 และ 2012 และยังได้รับการลงคะแนนให้เป็นผู้เล่นยอดเยี่ยมประจำฤดูกาล 2011-12 ของสโมสรชัคตาร์จากแฟนบอลของสโมสรอีกด้วย ในปี ค.ศ. 2012 มีชื่ออยู่ในทำเนียบผู้เล่น 100 อันดับแรกซึ่งรวบรวมโดยหนังสือฟุตบอลยุโรปรายปี 2012-13 ของยูฟ่า จากนั้นก็ได้รับการลงคะแนนให้เป็นนักฟุตบอลยอดเยี่ยมของเครือรัฐเอกราชประจำปี 2012 ทำให้กลายเป็นนักฟุตบอลชาวอาร์มีเนียคนแรกที่ได้รับเลือกให้เป็นผู้เล่นยอดเยี่ยมจากกลุ่มประเทศอดีตสหภาพโซเวียต
มะคีทาเรียนได้รับชื่อเล่นจากแฟนฟุตบอลบอลในอาร์มีเนียว่า แฮโน ในช่วงต้นอาชีพนักเตะของเขา  และไม่นานมานี้ก็ได้รับชื่อเล่นว่า มึคเคอ และ มิคคี จากแฟนฟุตบอลของโบรุสซีอาดอร์ทมุนท์
มะคีทาเรียนได้ย้ายมาโบรุสซีอาดอร์ทมุนท์สู่แมนเชสเตอร์ยูไนเต็ดในช่วงเปิดฤดูกาล 2016–2017 แต่ทว่าในฤดูกาลต่อมา มีปัญหาเรื่องการเล่นที่ตกลงไป จึงถูกลดขั้นเป็นเพียงตัวสำรองและไม่ได้รับโอกาสให้ลงเล่นมากนัก ในที่สุดในช่วงต้นปี ค.ศ. 2018 ระหว่างฤดูกาล 2017–2018 จึงได้ย้ายมาสู่อาร์เซนอล โดยเป็นการแลกเปลี่ยนตัวกันกับอาเลกซิส ซานเชซ และนับเป็นนักฟุตบอลที่ 9 ที่ได้เล่นให้ทั้งสองสโมสรนี้ มะคีทาเรียนลงเล่นให้กับอาร์เซนอลนัดแรก เมื่ออาร์เซนอลเป็นฝ่ายบุกไปเยือน สวอนซีซิตี ที่สนามลิเบอร์ตี ในพรีเมียร์ลีกนัดที่ 25 ด้วยการเป็นตัวสำรองลงมาเล่นแทนที่โมฮัมหมัด เอลเนนี ในนาทีที่ 60 และเกือบโหม่งทำประตูตีเสมอให้อาร์เซนอลได้ด้วย แต่เมื่อจบการแข่งขัน อาร์เซนอลเป็นฝ่ายแพ้ไป 3–1
มะคีทาเรียน สามารถยิงประตูแรกให้กับอาร์เซนอลได้ในฟุตบอลยูฟ่ายูโรปาลีก ฤดูกาล 2017–18 รอบ 32 ทีมสุดท้าย นัดที่ 1 โดยอาร์เซนอลเป็นฝ่ายบุกไปเยือน เอซีมิลาน ที่สนามซานซีโร และมะคีทาเรียนยิงประตูที่ 1 ในนาทีที่ 15 ผลการแข่งขัน อาร์เซนอลเป็นฝ่ายชนะเอซีมิลาน ไป 2–0
อุสมาน ศรแดง
อุสมาน ศรแดง เป็นชาวกรุงเทพฯ นับถือศาสนาอิสลาม เกิดเมื่อ พ.ศ. 2474 อาชีพเดิมเป็นเด็กเลี้ยงแพะอยู่ที่คลองสาทร ได้รับความอุปการะจาก เด๊ท มิโรซา หัวหน้าคณะศรแดงที่เป็นมุสลิมด้วยกันให้เข้ามาฝึกมวยไทย
ยอดมวยไทย
อุสมานออกเที่ยวเตร่จนเป็นข่าวว่าไปมีเรื่องกับนักเลงแถวบางลำภู ในที่สุด เมื่อเงินหมดจึงกลับมาเข้าค่ายซ้อมอีกครั้ง ชกแก้มือ ชนะวีระศักดิ์ ลูกสุรินทร์ได้สำเร็จ อย่างไรก็ตาม อุสมานยังหนีวงจรเดิมไม่พ้น คือชกชนะได้เงินมาก ก็จะออกไปเที่ยวเตร่ ไม่สนใจฝึกซ้อม พอเงินหมดจึงกลับมาซ้อมใหม่ ขึ้นชกจนโด่งดังแล้วก็กลับไปเป็นแบบเดิมอีก
ชกมวยสากล
ต่อมา อุสมานหันมาชกมวยสากล ชนะคะแนน ฮาชิโร ทัตสุมิ อดีตแชมป์ OPBF ชาวญี่ปุ่น ทวิช จาติกวณิชย์ จึงพาไปชกที่สิงคโปร์และญี่ปุ่น ชกดีแต่ช่วงแรกๆ พอนานไปก็เป็นแบบเดิมคือหนีค่ายซ้อมจนแพ้ อุสมานกลับมาชกมวยไทยอีกระยะก็ห่างหายจากสังเวียนไป
ร่วงโรย
พ.ศ. 2491 อุสมานไปก่อคดีวิวาทที่โรงฝิ่น จึงเป็นที่รู้กันว่าอุสมานติดฝิ่นอีกอย่างหนึ่ง เขาฝืนสังขารกลับมาชกอีกเมื่อ พ.ศ. 2501 แต่ไม่สำเร็จ หลังจากนั้นไม่นาน ถูกจับด้วยคดีเฮโรอีน ติดคุก 4 ปี เมื่อพ้นโทษ พยายามกลับมาชกอีกแต่ไม่สำเร็จอีกเช่นเคย จนต้องเลิกชกมวยไปโดยปริยาย ต่อมา พ.ศ. 2506 อุสมานถูกจับด้วยคดีเสพเฮโรอีนอีกครั้ง ถูกศาลตัดสินจำคุก เขาเสียชีวิตด้วยอาการลงแดงเนื่องจากติดเฮโรอีนอย่างหนัก เมื่อ พ.ศ. 2507 ขณะยังอยูในคุก รวมอายุได้ 33 ปี
ษ
ษ (ฤๅษี) เป็นพยัญชนะ ตัวที่ 39 ในบรรดาพยัญชนะ 44 ตัวของอักษรไทย ในลำดับถัดจาก ศ (ศาลา) และก่อนหน้า ส (เสือ) ออกเสียงอย่าง ส (เสือ) จัดอยู่ในกลุ่มอักษรสูง ในระบบไตรยางศ์ มีชื่อเรียกกำกับว่า “ษ ฤๅษี” (บางคนก็เรียกว่า ษ บอ เนื่องจากมีรูปร่างคล้าย บ)
อักษร ษ เป็นได้ทั้งพยัญชนะต้น ให้เสียง /s/ และพยัญชนะสะกด ให้เสียง /t̚/
มินะ เมียวอิ
มินะ เมียวอิ (เกิด 24 มีนาคม ค.ศ. 1997) หรือที่รู้จักกันในชื่อ มินะ (เกาหลี: 미나; ญี่ปุ่น: ミナ) เป็นนักร้องและนักเต้นชาวญี่ปุ่น เป็นสมาชิกของทไวซ์ สังกัดเจวายพีเอนเตอร์เทนเมนต์ ตำแหน่งนักร้องและนักเต้นหลัก
ประวัติ
มินะ เกิดเมื่อวันที่ 24 มีนาคม 2540 ที่แซนแอนโทนีโอ, เทกซัส, สหรัฐอเมริกา อย่างไรก็ตามในวัยเด็กเธอก็ย้ายมาอยู่ที่ ประเทศญี่ปุ่นพร้อมครอบครัว และเติบโตในจังหวัดเฮียวโงะ และเข้าศึกษาที่ Obayashi Sacred Heart Academy ในเมือง ทะกะระสึกะ จังหวัดเฮียวโงะ และเรียนบัลเล่ต์เป็นเวลามากกว่า 10 ปี มินะมีพี่ชาย 1 คนชื่อ ไค เมียวอิ
มินะ ถูกคัดเลือกโดยเจวายพีเอนเตอร์เทนเมนต์และใช้เวลาฝึกหัดประมาณหนึ่งปี เธอได้รับเลือกให้เป็นหนึ่งใน 9 สมาชิกสุดท้ายจากรายการทางช่องเอ็มเน็ต " SIXTEEN " เพื่อสร้างเกิร์ลกรุ๊ปใหม่ของเจวายพีเอนเตอร์เทนเมนต์และทำการเดบิวต์ ในวงทไวซ์เมื่อวันที่ 20 ตุลาคม 2558
ผลงาน
รายการโทรทัศน์
ชุบ กาญจนประกร
ศาสตราจารย์ ชุบ กาญจนประกร เป็นอดีตรัฐมนตรีว่าการกระทรวงวิทยาศาสตร์ เทคโนโลยีและการพลังงาน ในรัฐบาลพลเอกเกรียงศักดิ์ ชมะนันทน์ เป็นอดีตอธิการบดีสถาบันบัณฑิตพัฒนบริหารศาสตร์ และอดีตนายกสภามหาวิทยาลัยขอนแก่น
ประวัติ
ชุบ กาญจนประกร เคยดำรงตำแหน่งอธิการบดีสถาบันบัณฑิตพัฒนบริหารศาสตร์ ระหว่างเดือนธันวาคม พ.ศ. 2514 ถึง พ.ศ. 2517 หลังจากนั้นได้เข้ารับหน้าที่เป็นอธิการบดีมหาวิทยาลัยอัสสัมชัญ
ชุบ กาญจนประกร ได้รับแต่งตั้งเป็นศาสตราจารย์
ชุบ กาญจนประกร ถึงแก่อนิจกรรม เมื่อวันที่ 29 มิถุนายน พ.ศ. 2525 สิริอายุได้ 66 ปี
เอดิน ฟอร์โท
เอดิน ฟอร์โท (บอสเนีย:Edin Forto) เป็นนักการเมืองท้องถิ่นชาวบอสเนีย ผู้ซึ่งปัจจุบันเป็นนายกรัฐมนตรีแห่งรัฐซาราเยโวคนที่16 ฟอร์โท เป็นหัวหน้าพรรคของ พรรคของเรา (บอสเนียและเฮอร์เซโกวีนา)หรือNS พรรคการเมืองฝ่ายซ้าย นอกจากนี้เขายังเป็นสมาชิกของAlliance of Liberals and Democrats for Europe group ในสภา สหภาพยุโรป
ประวัติ
เอดิน ฟอร์โท เกิด 16 สิงหาคม 1972 ในซาราเยโว, บอสเนียและเฮอร์เซโกวีนา, ยูโกสลาเวีย จบการศึกษาจากโรงเรียนOgnjen Prica ในปี1991 และในช่วงปี1992-1995 ซึ่งเป็นช่วงสงครามบอสเนีย เขาทำงานเป็นนักข่าวให้กับ BH Dani กันยายน ปี 1995 ฟอร์โทเรียนต่อมหาวิทยาลัยที่มหาวิทยาลัยโคลัมเบีย ในสหรัฐอเมริกา สาขาความสัมพันธ์ระหว่างประเทศ หลังจบออกมาเขาทำงานให้กับ สำนักข่าว Eurasia Group ที่นิวยอร์ก และย้ายกลับซาราเยโวในปี2003 ที่เขาเริ่มอาชีพทางการเมืองในบ้านเกิดของเขา ได้รับเลือกให้เป็นตัวแทนสภาประชาชนแห่งสหพันธรัฐบอสเนียและเฮอร์เซโกวีนา ในปี2014 และ ในการเลือกตั้งปี 2018 พรรคของเรา (บอสเนียและเฮอร์เซโกวีนา)หรือNS ชนะการเลือกตั้งในซาราเยโว ทำให้เขาได้รับการเสนอชื่อ และแต่งตั้งเป็น นายกรัฐมนตรีแห่งรัฐซาราเยโว
ในวันที่ 5 กุมภาพันธ์ 2020 ได้ลาออกจากตำแหน่งนายกรัฐมนตรีของรัฐซาราเยโว แต่เขายังคงรักษาการณ์เป็นนายกรัฐมนตรีต่อไปถึงวันที่ 3 มีนาคม 2020 เมื่อสภาแห่งรัฐซาราเยโวลงคะแนนให้ มารีโย เนเนดิช เป็นนายกรัฐมนตรีคนใหม่แห่งรัฐซาราเยโว
วันที่ 17 ธันวาคม 2020 หลังการเลือกตั้งท้องถิ่นประจำปี 2020 ของรัฐซาราเยโว ,พรรคของเรา (บอสเนียและเฮอร์เซโกวีนา) ได้รับชัยชนะและจัดตั้งรัฐบาลได้สำเร็จ,เอดิน ฟอร์โท จึงได้รับการเสนอชื่อให้กลับมาดำรงตำแหน่งนายกรัฐมนตรีแห่งรัฐซาราเยโว
ประเทศคิวบาในโอลิมปิกฤดูร้อน 2024
ประเทศคิวบา มีกำหนดเข้าร่วมการแข่งขันโอลิมปิกฤดูร้อน 2024 ที่ปารีส ประเทศฝรั่งเศส ตั้งแต่วันที่ 26 กรกฎาคมถึง 11 สิงหาคม ค.ศ. 2024 จะเป็นการเข้าร่วมครั้งที่ 22 ของประเทศในโอลิมปิกฤดูร้อน
นักกีฬา
ต่อไปนี้คือรายชื่อจำนวนผู้เข้าแข่งขันในครั้งนี้
ญ
อักษร ญ ตรงกับตัวเทวนาครี "ञ" ภาษาฮินดีแทนด้วยเสียงเสียงนาสิกเพดานแข็ง และกลุ่มภาษาไทเกือบทั้งหมดใช้เสียงนี้เช่นกัน ยกเว้นภาษาไทยกลางที่มีถิ่นสุโขทัยเท่านั้นที่ใช้ ภาษาไทยกลางถิ่นอื่นแทนด้วยเสียงเปิดเพดานแข็ง  และพยัญชนะสะกด ให้เสียงนาสิกปุ่มเหงือก  กรณีทับศัพท์ภาษาต่างประเทศใช้แทนเสียง /ɲ/ ทั้งพยัญชนะต้นและพยัญชนะสะกด เช่น España เอสปัญญา
ในคอมพิวเตอร์
รูปที่ไม่มีเชิง มีการใช้เพื่อเขียนภาษาบาลี ไมโครซอฟท์เคยกำหนดให้ที่รหัส 0x90 ของ Windows-874 โดยต่อยอดมาจากส่วนขยายของ TIS-620 ในเครื่องแมคอินทอช และบนยูนิโคด U+F70F ซึ่งอยู่ในช่วงพื้นที่ใช้งานส่วนตัว อย่างไรก็ตามยูนิโคดไม่ได้กำหนดให้เป็นอักขระมาตรฐานที่ตำแหน่งนี้ อักษรรูปแบบนี้จึงใช้สำหรับการแสดงผลตามตรรกะเท่านั้น (เมื่อเติมสระอุ สระอู หรือพินทุ เช่นเดียวกับกรณี ที่ไม่มีเชิง) ผู้ใช้ระบบปฏิบัติการวินโดวส์เอกซ์พีลงมา สามารถป้อนรูปที่ไม่มีเชิงตัวเดียวได้โดยกดปุ่ม Alt ค้างไว้ ตามด้วยแป้นตัวเลข 144 (พิมพ์ตัวเลขที่ number pad ด้านขวามือของคีย์บอร์ด) ส่วนระบบปฏิบัติการรุ่นใหม่กว่าไม่ปรากฏอักขระใดๆ
การป้อนอักษร ญ อาจเป็นปัญหากับซอฟต์แวร์ที่ไม่รู้จักการเข้ารหัสภาษาไทยหรือยูนิโคด เช่น อะโดบี โฟโตชอป รุ่นที่เก่ากว่า CS2 ตัวอักษร ญ จะถูกจับคู่เข้ากับการเข้ารหัส ISO/IEC 8859-1 (Latin-1) ที่ตำแหน่ง 0xAD ซึ่งตรงกับอักขระยัติภังค์เผื่อเลือก (soft hyphen) พอดี ทำให้อักษร ญ ที่พิมพ์ลงไปไม่ปรากฏ เนื่องจากยัติภังค์เผื่อเลือกจะปรากฏเฉพาะตอนตัดขึ้นบรรทัดใหม่เท่านั้น
พรรคพลังประชารัฐ
พรรคพลังประชารัฐ (ย่อ: พปชร.) ก่อตั้งขึ้นในปี พ.ศ. 2561 ภายในพรรคประกอบด้วยอดีตรัฐมนตรีในรัฐบาลประยุทธ์ 1 รวมทั้งมีการรับนักการเมืองหลายกลุ่มเข้าสังกัด ทั้งอดีตสมาชิกสภาผู้แทนราษฎร (ส.ส.) อดีตนักการเมืองท้องถิ่น อดีตแกนนำแนวร่วมประชาธิปไตยต่อต้านเผด็จการแห่งชาติ อดีต ส.ส.พรรคไทยรักไทย, พรรคเพื่อไทย และอดีต ส.ส.พรรคประชาธิปัตย์ รวมไปถึงอดีตแกนนำ กปปส. ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 พรรคเสนอชื่อ พลเอก ประยุทธ์ จันทร์โอชา นายกรัฐมนตรีในขณะนั้น และหัวหน้าคณะรักษาความสงบแห่งชาติ เป็นนายกรัฐมนตรีต่อไปในสมัยที่ 2
ประวัติ
ชวน ชูจันทร์ ประธานประชาคมตลาดน้ำคลองลัดมะยม และ สุชาติ จันทรโชติกุล อดีต ส.ส. สงขลา พรรคความหวังใหม่ และอดีตสมาชิกสภาขับเคลื่อนการปฏิรูปประเทศเป็นผู้จดจองชื่อพรรคพลังประชารัฐต่อคณะกรรมการการเลือกตั้ง เมื่อวันศุกร์ที่ 2 มีนาคม พ.ศ. 2561 ชื่อพรรค "พลังประชารัฐ" เป็นชื่อนโยบายช่วยเหลือคนยากจนที่สำคัญของรัฐบาลประยุทธ์ พรรคได้รับการสนับสนุนจากกลุ่ม "สามมิตร" ซึ่งมีแกนนำเป็นอดีตรัฐมนตรีในรัฐบาลทักษิณ ได้แก่ สมศักดิ์ เทพสุทิน สุริยะ จึงรุ่งเรืองกิจ และสมคิด จาตุศรีพิทักษ์ ซึ่งยังดำรงตำแหน่งรองนายกรัฐมนตรีอยู่ กลุ่มดังกล่าวพยายามดึงตัวสมาชิกรัฐสภาทั้งจากพรรคเพื่อไทย พรรคไทยรักไทย พรรคพลังประชาชน และพรรคประชาธิปัตย์ กลุ่มดังกล่าวสามารถเคลื่อนไหวทางการเมืองได้ขณะที่ยังมีคำสั่งคณะรักษาความสงบแห่งชาติ ห้ามดำเนินกิจกรรมทางการเมืองอยู่ในขณะนั้น
พรรคจัดประชุมสามัญใหญ่ของพรรคเป็นครั้งแรกเมื่อวันที่ 29 กันยายน พ.ศ. 2561 เพื่อเลือก หัวหน้าพรรค เลขาธิการพรรค และคณะกรรมการบริหารพรรคชุดแรกจำนวน 25 คนปรากฏว่า อุตตม สาวนายน อดีตรัฐมนตรีว่าการกระทรวงอุตสาหกรรมในรัฐบาลประยุทธ์ เป็นหัวหน้าพรรคคนแรก และสนธิรัตน์ สนธิจิรวงศ์ อดีตรัฐมนตรีว่าการกระทรวงพาณิชย์ในรัฐบาลประยุทธ์ 1 เป็นเลขาธิการพรรคคนแรก วันพฤหัสบดีที่ 4 ตุลาคม พ.ศ. 2561 อุตตมพร้อมคณะได้เดินทางมายัง สำนักงานคณะกรรมการการเลือกตั้ง เพื่อจดทะเบียนจัดตั้งพรรคอย่างเป็นทางการ
ในวันอาทิตย์ที่ 18 พฤศจิกายน พ.ศ. 2561 มีบุคคลกว่า 150 คนเข้าร่วมพรรคพลังประชารัฐ โดยมีทั้งอดีตสมาชิกรัฐสภา อดีตรัฐมนตรีและบุคคลที่มีชื่อเสียง ซึ่งในจำนวนนี้มีสมาชิกพรรคเพื่อไทย อดีตสมาชิกพรรคไทยรักไทยและพลังประชาชน สมาชิกพรรคประชาธิปัตย์ สมาชิกพรรคภูมิใจไทย และสมาชิกพรรคชาติไทยพัฒนา นักการเมืองท้องถิ่น รวมถึงอดีตแนวร่วมประชาธิปไตยต่อต้านเผด็จการแห่งชาติ
ในเดือนมกราคม พ.ศ. 2562 สมาชิกพรรคพลังประชารัฐ 4 คนที่เป็นรัฐมนตรีในรัฐบาลประยุทธ์ลาออกจากตำแหน่งเพื่อมาหาเสียงเต็มเวลา หลังถูกวิจารณ์มาหลายเดือน
การเลือกตั้งทั่วไป พ.ศ. 2562
พรรคพลังประชารัฐเสนอชื่อ ประยุทธ์ จันทร์โอชา หัวหน้าคณะรักษาความสงบแห่งชาติ (คสช.) และนายกรัฐมนตรีก่อนการเลือกตั้ง เป็นแคนดิเดตนายกรัฐมนตรีเพียงคนเดียวตามบทบัญญัติแห่งรัฐธรรมนูญแห่งราชอาณาจักรไทย พุทธศักราช 2560 แม้มีพรรคการเมืองหลายพรรคสนับสนุนประยุทธ์เป็นนายกรัฐมนตรี แต่พรรคพลังประชารัฐถูกมองว่าเป็น "พรรคนิยมประยุทธ์อย่างเป็นทางการ" เพราะแกนนำพรรคหลายคนเป็นรัฐมนตรีและที่ปรึกษาในรัฐบาลประยุทธ์
ในการเลือกตั้ง พรรคพลังประชารัฐมีนโยบายส่งเสริมการปกครองระบอบประชาธิปไตยอันมีพระมหากษัตริย์ทรงเป็นประมุข และให้คำมั่นขยายโครงการสวัสดิการ ต่อมาในเดือนมีนาคม พ.ศ. 2562 พรรคพลังประชารัฐเสนอปรับค่าจ้างขั้นต่ำเป็นวันละ 425 บาท ทำให้ถูกกล่าวหาว่าเป็นนโยบายประชานิยม ทำไม่ได้จริง หรือทำให้ผู้ประกอบการเดือดร้อน แต่พรรคยืนยันว่าสามารถทำได้จริง
พรรคพลังประชารัฐถูกร้องเรียนว่าได้รับการสนับสนุนอย่างลำเอียงจากเจ้าหน้าที่และหน่วยงานของรัฐ ในเดือนพฤศจิกายน พ.ศ. 2561 รัฐบาลประยุทธ์อนุมัติงบประมาณอัดฉีดเงินสด 86,700 ล้านบาท ทำให้ถูกกล่าวหาว่าเป็นการใช้เงินภาษีซื้อเสียง นอกจากนี้ พรรคพลังประชารัฐยังถูกกล่าวหาว่ามีการให้ประชาชนสมัครเป็นสมาชิกพรรคพลังประชารัฐเพื่อแลกกับบัตรสวัสดิการแห่งรัฐ ซึ่งเป็นนโยบายช่วยเหลือคนยากจนของรัฐบาล
ประยุทธ์ใช้อำนาจเต็มที่ตาม มาตรา 44 ของรัฐธรรมนูญชั่วคราว สั่งให้คณะกรรมการการเลือกตั้งวาดเขตเลือกตั้งใหม่  นักวิจารณ์ระบุว่า การวาดเขตเลือกตั้งใหม่นี้เอื้อประโยชน์ต่อพรรคพลังประชารัฐ โดยบางคนให้ความเห็นว่า พรรคพลังประชารัฐชนะการเลือกตั้งเรียบร้อยแล้ว
วันที่ 19 ธันวาคม พ.ศ. 2561 พรรคพลังประชารัฐจัดโต๊ะจีนระดมทุนมูลค่า 600 ล้านบาท โดยมีแผนที่ซึ่งมีชื่อหน่วยงานของรัฐ เช่น กระทรวงการคลัง การท่องเที่ยวแห่งประเทศไทย และกรุงเทพมหานคร เข้าร่วมด้วย ทำให้มีข้อกังขาว่ามีการใช้เงินภาษีหรือหาผู้บริจาคหรือผู้ซื้อที่มีความสัมพันธ์ใกล้ชิดกับหน่วยงานดังกล่าวซึ่งอาจต้องมีการตอบแทนในอนาคต ในเดือนมกราคม พ.ศ. 2562 พรรคเปิดเผยชื่อผู้บริจาคในงานดังกล่าวตามระเบียบ 90 ล้านบาท โดยเป็นชื่อผู้ได้รับสัมปทานจากรัฐเป็นส่วนใหญ่ อย่างไรก็ตาม พรรคไม่ได้เปิดเผยแหล่งที่มาของเงินบริจาคที่เหลือ วันที่ 12 มีนาคม พ.ศ. 2562 กกต. เปิดเผยว่า ไม่พบความผิดที่พรรคพลังประชารัฐจัดโต๊ะจีนระดมทุน เนื่องจากไม่พบบุคคลต่างชาติบริจาคเงิน จึงไม่มีความผิดและไม่ต้องยุบพรรค ทว่าต่อมาสำนักข่าวอิศราพบว่า มีกลุ่มทุนจากประเทศไอซ์แลนด์ถือหุ้นในบริษัทที่บริจาคเงินให้พรรคพลังประชารัฐ